pythainlp/thai_wikipedia_clean_20230101 huggingface dataset:
เกมมีการวิเคราะห์สงครามยาเสพติดที่ยังดำเนินอยู่ และโดยเฉพาะอย่างยิ่งสงครามยาเสพติดเม็กซิโก ซึ่งนักพัฒนาอ้างว่า "...เป็นเกมข่าวที่ท้าทายและยุทธวิธีที่ทำให้คุณอยู่ในแนวหน้าของหนึ่งในความขัดแย้งที่อันตรายที่สุดเท่าที่เคยมีมา นั่นคือสงครามยาเสพติด นาร์โกเกร์รามองไปที่ความขัดแย้งอย่างต่อเนื่องจากมุมมองของเจ้าหน้าที่เม็กซิโก ซึ่งพยายามที่จะปิดกั้นการค้ายาเสพติดภายในประเทศที่ได้รับความเดือดร้อน"
"นาร์โกเกร์รา" เป็นเกมวางแผนการรบประเภททีละรอบซึ่งมี"ความเสี่ยง"เหมือนองค์ประกอบที่เกิดขึ้นบนแผนที่ประเทศเม็กซิโก แผนที่ถูกแบ่งออกเป็นหลายภูมิภาค ส่วนใหญ่ประกอบด้วยรัฐเดียว ซึ่งถูกควบคุมโดยตำรวจหรือหนึ่งในกลุ่มสหพันธ์ธุรกิจ แต่ละภูมิภาคมีหน่วยที่ประจำอยู่จำนวนหนึ่ง หน่วยที่มีมากกว่าจะยึดครองและโจมตีได้ง่ายกว่า บางภูมิภาคยังให้โบนัสเมื่อได้เข้ายึด เช่น รายได้หรือการป้องกันเพิ่มขึ้น แต่ละตาแบ่งออกเป็นสองเฟสหลัก ได้แก่เฟสสนับสนุนและเฟสโจมตี ผู้เล่นจะชนะเมื่อได้กำจัดคู่แข่งอื่น ๆ ทั้งหมดออกจากเกม และจะเป็นฝ่ายแพ้หากสูญเสียพื้นที่ทั้งหมดให้แก่ฝ่ายตรงข้าม เกมนี้มี 3 โหมดที่แตกต่างกัน ได้แก่ เนื้อเรื่อง, การต่อสู้กันประปราย และผู้เล่นหลายคนในประเทศ โดยโหมดการต่อสู้กันประปรายได้รับการจะปลดล็อกเมื่อผู้เล่นได้เสร็จสิ้นในโหมดเนื้อเรื่องแล้ว
ในโหมดเนื้อเรื่อง ผู้เล่นจะเข้ารับตำแหน่งผู้กำกับการของเม็กซิโก โดยมีจุดมุ่งหมายหลักในการแก้ปัญหายาเสพติดในประเทศโดยการทำลายแก๊งค้ายาต่าง ๆ เกมนี้มีจุดมุ่งหมายเพื่อแสดงความเชื่อมโยงระหว่างราคายาเสพติดตามท้องถนนและการตรวจสอบ ในฐานะที่การตรวจสอบประสบความสำเร็จ จะส่งผลให้อุปทานของยาเสพติดลดลงและผลักดันให้มีราคาสูงขึ้น แต่เมื่อราคาสูงขึ้น ก็ส่งผลให้แก๊งค้ายาใหม่เข้าสู่ตลาดเนื่องจากมีผลกำไรมากขึ้น
เฟสสนับสนุน.
ในช่วงเฟสสนับสนุนผู้เล่นจะใช้งบประมาณในการกระจายยูนิตไปยังส่วนต่าง ๆ ของแผนที่ที่พวกเขาควบคุมเพื่อเตรียมพร้อมสำหรับเฟสโจมตีที่ตามมา 4 ความสามารถมีให้สำหรับผู้เล่น; จ้างวานเจ้าหน้าที่ (จัดจ้างหน่วย), โยกย้ายกำลังคน (ย้ายหน่วยระหว่างภูมิภาคใกล้เคียงที่มีการควบคุม), ข่าวกรอง (เปิดเผยจำนวนหน่วยที่ประจำการอยู่ในภูมิภาคที่ไม่มีพรมแดนติดกับของคุณ) และเรื่องภายใน (ลดการทุจริต) ค่าที่สำคัญยังปรากฏบนหน้าจอเกมหลัก ได้แก่ งบประมาณ, การทุจริต และราคายาเสพติดตามท้องถนน
เหตุโจมตีรีสอร์ทเวิลด์มะนิลา พ.ศ. 2560
เมื่อวันที่ 2 มิถุนายน พ.ศ. 2560 ผู้คนนับสิบคนที่รีสอร์ทเวิลด์ สถานประกอบการบันเทิงในเมืองปาเซ, กรุงมะนิลา, ประเทศฟิลิปปินส์ ถูกกราดยิงจนถึงแก่บาดเจ็บ และเสียชีวิต เมื่อมืปืนสร้างสถานการณ์ให้เกิดความชุลมุน และได้เริ่มวางเพลิงเผาโต๊ะของคาสิโน และเก้าอี้เล่นสลอตแมทชีนในระยะตลอดเวลาเที่ยงคืน มือปืนได้เคลื่อนที่ไปยังโกดังเก็บคาสิโน ชิป เพื่อขโมยคาสิโน ชิป แต่ต่อมาได้ปลิดชีพตัวเองลง เพราะเนื่องจากตำรวจมายังบริเวณที่เกิดเหตุ เหล่าเหยื่อผู้บาดเจ็บและเสียชีวิต มีสาเหตุเกิดจากการชุลมุน และการสำลักควันไฟจากการวางเพลิงไหม้
ในตอนแรก มีการตั้งขอสันนิษฐานเริ่มแรกว่า ผู้ก่อเหตุอาจเป็นคนในเครือของรัฐอิสลามอิรักและลิแวนต์ หรือ ISIL เพราะเนื่องจากได้อ้างตัวว่าเป็นผู้บงการในครั้งนี้ ในเวลาต่อมาสำนักงานตำรวจแห่งชาติฟิลิปปินส์ ได้แถลงว่าเหตุการณืในครั้งนี้เป็นเพียงแค่การโจรกรรมทั่วไป ต่อมาได้มีหลักฐานอย่างเป็นทางการว่า แรงจูงใจที่ทำให้เกิดเหตุในครั้งนี้มาจากปัญหาทางการเงินและบันดาลโทสะของเจสซี่ จาเวีย์ คาลอส อดีตข้าราชการผู้ที่มีปัญหาทางการเงิน
แกร็บ (Grab) เป็นบริษัทเทคโนโลยีสัญชาติ สิงคโปร์ ที่ให้บริการเรียกรถ, แท็กซี่, วินมอเตอร์ไซค์, ส่งพัสดุ และสั่งอาหาร ผ่านทางแอปพลิเคชันบนมือถือ ซึ่งให้บริการในพื้นที่เอเชียตะวันออกเฉียงใต้ ได้แก่ ประเทศสิงคโปร์, ประเทศมาเลเซีย, ประเทศอินโดนีเซีย, ประเทศฟิลิปปินส์, ประเทศเวียดนาม, ประเทศเมียนมา, ประเทศกัมพูชา และประเทศไทย ในเดือนมีนาคม พ.ศ. 2561 อูเบอร์ ได้ขายกิจการในภูมิภาคนี้และยุบรวมเข้ากับแกร็บ
แกร็บในประเทศไทย.
แกร็บในประเทศไทย เปิดให้บริการภายใต้ชื่อแกร็บแท็กซี่ ในปี พ.ศ. 2556 ในพื้นที่กรุงเทพมหานคร ที่อยู่ของบริษัทในประเทศไทย คือ 1550 อาคารธนภูมิ ชั้น 30 ถนนเพชรบุรีตัดใหม่ แขวงมักกะสัน เขตราชเทวี กรุงเทพมหานคร 10400
นอกจากนี้ แกร็บยังมีบริการด้านการเงินคือ GrabPay สำหรับการจ่ายค่าโดยสารและรับเงินของผู้ขับและให้บริการแกร็บ พัฒนาระบบร่วมกับธนาคารกสิกรไทย โดยทำการหักเงินผ่านระบบบัตรเครดิต บริการ GrabPay จะได้ส่วนลดมากกว่าการจ่ายด้วยเงินสด ซึ่งต้องใช้เวลาทำการถอนเงินจาก GrabPay เป็นระยะเวลา 2 ชั่วโมง
บอนชอนชิกเกน
บอนชอนชิกเกน  เป็นภัตตาคารอาหารเกาหลีรูปแบบแฟรนไชส์ที่เน้นอาหารประเภทไก่ทอด โดยมีสาขารวม 282 แห่ง ใน 9 ประเทศ รวมถึงในประเทศไทย
วัดน้อยพระจิตเจ้า
อำเภอเกรเวนมาเชอร์
วัดหัวลำโพง
วัดหัวลำโพงตั้งอยู่ติดกับสถานีสามย่าน รถไฟฟ้ามหานคร ติดกับโค-เวิร์กกิงสเปซ Too Fast To Sleep ตรงกันข้ามฝั่งถนนกับ สามย่านมิตรทาวน์ จตุรัสจามจุรี และ คริสตจักรสามย่าน
เชื่อกันว่าหลังจากในปี พ.ศ. 2310 อาณาจักรกรุงศรีอยุธยาเสียกรุงและถูกทำลาย ชาวบ้านบางส่วนที่หนีตายออกมาได้อพยพครอบครัวลงมาทางใต้และตั้งถิ่นฐานที่บริเวณวัดหัวลำโพงในปัจจุบัน เนื่องด้วยเห็นว่าเป็นทำเลที่ยังไม่มีเจ้าของ มีลำคลองเชื่อมโยงสะดวกต่อการสัญจร
ต่อมาเมื่อชุมชนขยายตัวจึงได้ร่วมกันสร้างวัดขึ้นสำหรับชุมชนชื่อ "วัดวัวลำพอง" ตามความนิยมที่ชื่อของวัดจะพ้องกับชื่อหมู่บ้าน
ต่อมาในปี พ.ศ. 2433 พระบาทสมเด็จพระจุลจอมเกล้าเจ้าอยู่หัว ได้ทรงสร้างทางรถไฟขึ้นเป็นครั้งแรกในประเทศไทย และพระราชทานนามแด่สถานีกรุงเทพฯ ว่า "สถานีหัวลำโพง" ซึ่งตั้งอยู่ห่างจากวัดวัวลำพอง ประมาณ 2 กิโลเมตร
ราวปีพ.ศ. 2447 จากหลักฐานและคำบอกเล่ากล่าวว่า พระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินไปทอดพระกฐิน ณ วัดต่าง ๆ สามแห่ง ตามลำดับคือ วัดสามจีน (วัดไตรมิตรวิทยาราม) วัดตะเคียน (วัดมหาพฤฒาราม) และวัดวัวลำพอง (วัดหัวลำโพง)
ในการเสด็จพระราชดำเนินทอดผ้าพระกฐิน ที่วัดวัวลำพองนั้นได้โปรดเกล้าฯ ให้เปลี่ยนชื่อวัดเสียใหม่ พระราชทานนามว่า "วัดหัวลำโพง" และทรงโปรดเกล้าฯ พระราชทานแต่งตั้งสมณศักดิ์เจ้าอาวาสคือ "พระอาจารย์สิงห์" ซึ่งเป็นพระวิปัสสนาธุระที่มีชื่อเสียงองค์หนึ่งในครั้งนั้น
วันที่ 18 กรกฎาคม พ.ศ. 2545 วัดหัวลำโพงได้รับพระกรุณาโปรดเกล้าฯ จากพระบาทสมเด็จพระเจ้าอยู่หัวภูมิพลอดุลยเดช ยกฐานะวัดขึ้นเป็นพระอารามหลวงชั้นตรี ชนิดสามัญ
ดูบทความหลักไปที่:การเสียชีวิตของ ประโนตย์ วิเศษแพทย์ และสมชาย แก้วจินดา
ตำนานสีดา รักโลงคู่.
เรื่องนี้เกิดขึ้นปี เดือนพฤษภาคม พ.ศ. 2510 เป็นเรื่องราวของคู่รักที่เป็นเพศเดียวกัน ก็คือ ประโนตย์ วิเศษแพทย์ กับ สมชาย แก้วจินดา โดยนำศพทั้งคู่ตั้งไว้เคียงกัน ณ วัดหัวลำโพง
จังหวัดยะมะนะชิ
การริเริ่มเมริดา
ในการแสวงหาความร่วมมือกับสหรัฐ เจ้าหน้าที่ชาวเม็กซิโกชี้ให้เห็นว่าการค้ายาเสพติดที่ผิดกฎหมายเป็นปัญหาร่วมกันในความจำเป็นของการแก้ปัญหาร่วมกัน และสังเกตว่าการจัดหาเงินทุนสำหรับผู้ค้ายาเสพติดชาวเม็กซิโกส่วนใหญ่มาจากผู้บริโภคยาเสพติดชาวอเมริกัน เจ้าหน้าที่บังคับใช้กฎหมายสหรัฐคาดการณ์ว่ามีเงินจำนวน 12,000 ถึง 15,000 ล้านดอลลาร์สหรัฐต่อปีไหลจากสหรัฐไปสู่ผู้ค้าขายชาวเม็กซิโก และนั่นเป็นเพียงเงินสดซึ่งไม่รวมเงินที่ส่งโดยการโอนเงินผ่านธนาคาร หน่วยงานรัฐบาลอื่น ๆ รวมทั้งสำนักงานความรับผิดชอบรัฐบาล และศูนย์ข่าวกรองยาเสพติดแห่งชาติ ได้คาดการณ์ว่าประเทศเม็กซิโกมีรายได้จากการขายยาเสพติดเพิ่มขึ้น 23,000 ล้านดอลลาร์สหรัฐต่อปีจากสหรัฐ
เจ้าหน้าที่ของกระทรวงการต่างประเทศสหรัฐทราบว่าอดีตประธานาธิบดีเม็กซิโก เฟลิเป กัลเดรอน มีความเต็มใจที่จะทำงานร่วมกับสหรัฐอย่างเป็นประวัติการณ์ในประเด็นเรื่องความปลอดภัย, อาชญากรรม และยาเสพติด การริเริ่มได้รับการประกาศเมื่อวันที่ 22 ตุลาคม ค.ศ. 2007 และได้ลงนามในกฎหมายเมื่อวันที่ 30 มิถุนายน ค.ศ. 2008 ซึ่งในเดือนมีนาคม ค.ศ. 2017 ได้มีการส่งมอบความช่วยเหลือเมริดาจำนวน 1.6 พันล้านดอลลาร์สหรัฐไปยังประเทศเม็กซิโก รวมถึงอากาศยาน 22 ลำ
ในปี ค.ศ. 1990 มีเพียงแค่ครึ่งเดียวของโคเคนที่นำเข้ามาในสหรัฐโดยผ่านเม็กซิโก ภายในปี ค.ศ. 2007 ได้มีการเพิ่มขึ้นมากกว่า 90 เปอร์เซ็นต์ ตามที่กระทรวงการต่างประเทศสหรัฐประเมินไว้ แม้ว่าความรุนแรงระหว่างแก๊งค้ายายาเสพติดจะเกิดขึ้นมานานก่อนที่สงครามจะเริ่มขึ้น รัฐบาลก็ได้ใช้กองกำลังตำรวจในช่วงคริสต์ทศวรรษ 1990 ถึงต้นคริสต์ทศวรรษ 2000 ซึ่งได้ผลเพียงเล็กน้อย ครั้นแล้ว ได้มีการเปลี่ยนแปลงเมื่อวันที่ 11 ธันวาคม ค.ศ. 2006 เมื่อประธานาธิบดี เฟลิเป กัลเดรอน ที่ได้รับการเลือกมาใหม่ได้ส่งกองกำลังสหพันธรัฐ 6,500 คนไปยังรัฐมิโชอากังเพื่อยุติความรุนแรงของยาเสพติดที่นั่น การกระทำนี้ถือได้ว่าเป็นการตอบโต้สำคัญครั้งแรกที่เกิดขึ้นกับปฏิบัติการของแก๊งค้ายา และผู้คนส่วนใหญ่มองว่าเป็นจุดเริ่มต้นของสงครามระหว่างรัฐบาลกับแก๊งค้ายาเสพติด เมื่อเวลาผ่านไป กัลเดรอนยังคงเพิ่มการศึกต่อต้านยาเสพติดของเขา ซึ่งขณะนี้มีกองกำลังกว่า 25,000 คนที่เกี่ยวข้อง
ในช่วงการบริหารของประธานาธิบดีกัลเดรอน รัฐบาลเม็กซิโกใช้เงินประมาณ 7 พันล้านดอลลาร์สหรัฐในการศึก 18 เดือนเพื่อต่อต้านแก๊งค้ายา ประมาณว่าในปี ค.ศ. 2006 มีผู้เสียชีวิตจากความรุนแรงที่เกี่ยวกับยาเสพติดประมาณ 2,000 คน, ประมาณ 2,300 คนเสียชีวิตในปี ค.ศ. 2007; มากกว่า 3,725 คนเสียชีวิตในปี ค.ศ. 2008 ผู้เสียชีวิตหลายคนเป็นสมาชิกแก๊งที่ถูกสังหารโดยคู่แข่งหรือโดยรัฐบาล อีกทั้งบางคนเสียชีวิตโดยที่ไม่รู้อิโหน่อิเหน่
ส่วนเจ้าหน้าที่ตำรวจและทหารอย่างน้อย 450 คนถูกสังหารตั้งแต่เดือนมกราคม ค.ศ. 2007
พลาสติก พลาสติก
พลาสติก พลาสติก  เป็นวงดนตรีสัญชาติไทย แนวป็อป และ อินดีประกอบด้วยสมาชิก 2 คน ซึ่งเป็นพี่น้องกันคือ ปกป้อง จิตดี (ป้อง) และ ต้องตา จิตดี (เพลง) เคยสังกัด Believe Records และออกมาเป็นศิลปินอิสระในปี พ.ศ. 2559
ปัจจุบันพลาสติก พลาสติกอยู่กับสังกัด What The Duck ตั้งแต่ปี พ.ศ. 2561 เป็นต้นมา
สถานีมักกะสัน (รถไฟฟ้าเชื่อมท่าอากาศยานสุวรรณภูมิ)
Բ
Բ (ตัวเล็ก: բ, ชื่อในภาษาอาร์มีเนีย: բեն) เป็นตัวอักษรตัวที่สองของอักษรอาร์เมเนีย ต้นแบบมาจาก Β (beta) ของภาษากรีกที่เปลี่ยนโดยการตัดส่วนล่างทิ้ง ตัวอักษรนี้ใช้แทนเสียง [⁠b⁠]​ เทียบเท่ากับเสียงของตัว บ ในภาษาไทย
Ani (อักษร)
ბ
Bani (asomtavruli Ⴁ, nuskhuri ⴁ, mkhedruli ბ) เป็นอักษรตัวที่สองของอักษรจอร์เจียทั้งสามแบบ ในระบบเลขจอร์เจียมีค่า 2 มักใช้แทนเสียง /b/ คล้ายกับ บ ในภาษาไทย
გ
Gani (asomtavruli Ⴂ, nuskhuri ⴂ, mkhedruli გ) เป็นอักษรตัวที่สามของอักษรจอร์เจียทั้งสามแบบ ในระบบเลขจอร์เจียมีค่า 3 มักใช้แทนเสียง /g/ คล้ายกับ ก ในภาษาไทย
დ
Doni (asomtavruli Ⴃ, nuskhuri ⴃ, mkhedruli დ) เป็นอักษรตัวที่สี่ของอักษรจอร์เจียทั้งสามแบบ ในระบบเลขจอร์เจียมีค่า 4 มักใช้แทนเสียง /d/ คล้ายกับ ด ในภาษาไทย
ე
Eni (asomtavruli Ⴄ, nuskhuri ⴄ, mkhedruli ე) เป็นอักษรตัวที่ห้าของอักษรจอร์เจียทั้งสามแบบ ในระบบเลขจอร์เจียมีค่า 5 มักใช้แทนเสียง /e/ คล้ายกับสระเอในภาษาไทย
ვ
Vini (asomtavruli Ⴅ, nuskhuri ⴅ, mkhedruli ვ) เป็นอักษรตัวที่หกของอักษรจอร์เจียทั้งสามแบบ ในระบบเลขจอร์เจียมีค่า 6 มักใช้แทนเสียง /v/ คล้ายกับ v ใน van ในภาษาอังกฤษ
คาร์ล กุสทัฟ ยาค็อพ ยาโคบี
คาร์ล กุสทัฟ ยาค็อพ ยาโคบี  เป็นนักคณิตศาสตร์ชาวเยอรมัน เกิดเมื่อวันที่ 10 ธันวาคม ค.ศ. 1804 เขาเป็นผู้คิดค้นฟังก์ชันอิลลิปติก (elliptic function) สมการเชิงอนุพันธ์ และทฤษฎีจำนวน การอลุส กุสตาวุส ยากอบุส ยากอบี  เป็นอีกชื่อหนึ่งในหนังสือที่เขาเขียนเป็นภาษาละติน นอกจากนี้เขายังเป็นนักคณิตศาสตร์ยิวคนแรกที่ได้รับการแต่งตั้งเป็นศาสตราจารย์ที่มหาวิทยาลัยในเยอรมนีอีกด้วย
ยาโคบีเกิดในตระกูลชาวยิวอัชเคนาซิในเมืองพ็อทซ์ดัมเมื่อวันที่ 10 ธันวาคม ค.ศ. 1804 เขาเป็นลูกคนที่สองจากในสี่คนของซีม็อน ยาโคบี พี่ชายของเขา โมริทซ์ ฟ็อน ยาโคบี กลายเป็นที่รู้จักในภายหลังในฐานะวิศวกรและนักฟิสิกส์ ในขณะที่เขาเป็นคนแรกที่ได้รับการศึกษาที่บ้าน (home education) โดยเลมัน ลุงของเขาผู้สอนเขาในเรื่อง classical languages and elements of mathematics ในปี ค.ศ. 1816 ยาโคบี อายุ 12 ปี เขาได้เดินทางไปที่ Potsdam Gymnasium ซึ่งเป็นที่ที่นักเรียนเรียนเกี่ยวกับภาษาคลาสสิก ประวัติศาสตร์เยอรมันและคณิตศาสตร์ เนื่องจากยาโคบีได้รับการศึกษาที่ดีจากลุงของเขา ประกอบกับความสามารถพิเศษของตัวเขาเอง หลังจากนั้นไม่ถึงครึ่งปี เขาถูกย้ายไปเป็น senior ตั้งแต่อายุยังน้อย ๆ อย่างไรก็ตาม มหาวิทยาลัยไม่สามารถรับนักเรียนที่อายุต่ำกว่า 16 ปีอย่างเขาเข้ามาเรียนได้ เขาจึงต้องอยู่ในชั้นเรียนนั้นจนกระทั่ง ค.ศ. 1821 เขาใช้เวลานี้ในการพัฒนาความรู้ของเขา และแสดงความสนใจในทุก ๆ วิชา รวมทั้งภาษาละตินและภาษากรีก ประวัติศาสตร์ และคณิตศาสตร์ ในช่วงเวลานี้เป็นช่วงเวลาแรก ๆ ที่เขาพยายามในการแก้สมการพหุนามเอกพันธุ์หลายตัวแปร (quantic) โดยใช้กรณฑ์อันดับสอง (radicals)
ในปี ค.ศ. 1821 ยาโคบีได้ไปเรียนที่มหาวิทยาลัยเบอร์ลิน ซึ่งเป็นที่แรกที่เขาให้ความสนใจกับการเรียนภาษาศาสตร์และคณิตศาสตร์ ยาโคบีไม่ได้ให้ความสนใจในวิชาคณิตศาสตร์มากนักในการเรียนอยู่ที่นี่ เนื่องจากคณิตศาสตร์ในประเทศเยอรมนีขณะนั้นอยู่ในระดับต่ำ ซึ่งเป็นพื้นฐานสำหรับเขามากเกินไป อย่างไรก็ตามเขายังคงศึกษาผลงานของออยเลอร์, ลากร็องฌ์ และลาปลัสด้วยตนเองอยู่ ในปี ค.ศ. 1823 เขาจำเป็นต้องตัดสินใจระหว่างความสนใจของเขาในการแข่งขัน หรือเลือกที่จะทุ่มเทความสนใจทั้งหมดให้กับคณิตศาสตร์ ในปีเดียวกันนี้ เขาก็มีสิทธิเข้าสอนในโรงเรียนมัธยมและได้รับการเสนอตำแหน่งที่ Joachimsthal Gymnasium ในกรุงเบอร์ลิน แต่เขาตัดสินใจที่จะทำงานต่อไปในมหาวิทยาลัยอยู่ ในปี ค.ศ. 1825 เขาได้รับปริญญาดุษฎีบัณฑิต และมีผลงานวิจัยเกี่ยวกับการแยกเศษส่วนออกเป็นเศษส่วนย่อย (The partial fraction decomposition of rational fractions) และเขาได้ทำงานวิจัยทันทีหลังจากเรียนจบปริญญาเอก (Habilitation) ในเวลาเดียวกันเขาก็เปลี่ยนมานับถือศาสนาคริสต์ ตอนนี้เขามีคุณสมบัติเพียงพอเพื่อสอนในระดับมหาวิทยาลัยแล้ว ซึ่งทำให้เขาได้เข้าบรรยายเรื่องทฤษฎีเส้นโค้งและพื้นผิว (Theory of curves and surfaces) ที่มหาวิทยาลัยเบอร์ลิน ในวัย 21 ปีเท่านั้น
ในปี ค.ศ. 1827 เขาได้รับตำแหน่งเป็นศาสตราจารย์ และในปี ค.ศ. 1829 ยังดำรงตำแหน่งศาสตราจารย์คณิตศาสตร์ที่มหาวิทยาลัยเคอนิชส์แบร์คจนถึง ค.ศ. 1842 ยาโคบีทำงานหนักมากเกินไป ทำให้ในปี ค.ศ. 1843 เขาจึงเดินทางไปพักผ่อนที่ประเทศอิตาลีเพื่อฟื้นฟูสุขภาพ เมื่อเขากลับมาเขาย้ายไปอยู่เบอร์ลินซึ่งเขาอาศัยอยู่ในฐานะผู้รับบำนาญหลวงจนกระทั่งเสียชีวิต ยาโคบีเสียชีวิตในปี ค.ศ. 1851 จากการติดเชื้อไข้ทรพิษ หลุมฝังศพของเขาถูกเก็บรักษาไว้ที่สุสาน Friedhof I der Dreifaltigkeits-Kirchengemeinde ในย่านคร็อยทซ์แบร์คของเบอร์ลิน
Obisidian Entertainment
ค่าคงที่บ็อลทซ์มัน
การนิยามหน่วยฐานเอสไอใหม่ พ.ศ. 2562
วันที่ 16 พฤศจิกายน 2561 ที่ประชุมใหญ่ว่าด้วยการชั่งตวงวัด (CGPM) ครั้งที่ 26 ออกเสียงเป็นเอกฉันท์สนับสนุนบทนิยามใหม่ของหน่วยฐานเอสไอ ซึ่งคณะกรรมการชั่งตวงวัดระหว่างประเทศ (CIPM) เสนอมาในปีเดียวกันก่อนหน้านี้ บทนิยามใหม่จะมีผลใช้บังคับในวันที่ 20 พฤษภาคม 2562
หน่วยกิโลกรัม แอมแปร์ เคลวินและโมลจะใช้นิยามใหม่ซึ่งใช้ค่าจำนวนที่แน่ชัดจากค่าคงตัวของพลังค์ (') ประจุไฟฟ้ามูลฐาน (') ค่าคงตัวบ็อลทซ์มัน ("") และค่าคงตัวอาโวกาโดร  ตามลำดับ หน่วยเมตรและแคนเดลา (แรงเทียน) ซึ่งนิยามด้วยค่าคงตัวทางฟิสิกส์แล้ว มีการปรับให้เข้ากับบทนิยามปัจจุบัน บทนิยามใหม่มุ่งปรับปรุงหน่วยเอสไอโดยไม่เปลี่ยนขนาดของหน่วยใด ๆ ฉะนั้นจึงรับประกันว่าการวัดเดิมจะใช้ได้ต่อเนื่อง
เดิมระบบเมตริกรู้กันว่าเป็นระบบการวัดซึ่งได้มาจากปรากฏการณ์ที่ไม่เปลี่ยนแปลง แต่ข้อจำกัดทางเทคนิคก่อให้เกิดความจำเป็นในการใช้สิ่งทำขึ้น (เมตรต้นแบบและกิโลกรัมต้นแบบ) เมื่อระบบเมตริกมีการริเริ่มในฝรั่งเศสในปี 2342 แม้ระบบถูกออกแบบมาให้มีเสถียรภาพในระยะยาว แต่ปรากฏว่ามวลของต้นแบบเหล่านี้มีการผันแปรเล็กน้อยตามเวลาเมื่อเทียบกันและกัน และคิดว่าไม่เพียงพอสำหรับวิทยาศาสตร์ที่ต้องการความแม่นยำที่เพิ่มขึ้น ทำให้เกิดการแสวงหาสิ่งทดแทนที่เหมาะสม
การเปลี่ยนแปลงระบบเมตริกใหญ่ครั้งก่อนเกิดขึ้นในปี 2503 เมื่อมีการเผยแพร่ระบบหน่วยวัดระหว่างประเทศ (เอสไอ) อย่างเป็นทางการให้เป็นชุดหน่วยวัดที่สอดคล้องกัน เอสไอตั้งอยู่บนหน่วยฐาน 7 หน่วยซึ่งบทนิยามไม่ถูกจำกัดด้วยนิยามของหน่วยอื่น และอีก 22 หน่วยที่เป็นอนุพันธ์ของหน่วยฐานเหล่านี้ แม้จะมีการตั้งชุดหน่วยวัดเป็นหน่วยที่สอดคล้องกันแล้ว แต่กิโลกรัมยังนิยามด้วยสิ่งทำขึ้นทางกายภาพ และบางหน่วยซึ่งมีการนิยามด้วยการวัดที่รับรู้แน่ชัดได้ยากในห้องปฏิบัติการ เช่น ระบบมาตราเคลวินในแง่ของสามจุด (triple point) ของน้ำ
ในปี 2503 มีการนิยามเมตรใหม่ในแง่ของความยาวคลื่นของแสงจากแหล่งกำเนิดจำเพาะ ทำให้เป็นอนุพันธ์จากปรากฏการณ์ทางธรรมชาติสากล จึงทำให้กิโลกรัมต้นแบบเป็นสิ่งทำขึ้นสิ่งเดียวที่บทนิยามหน่วยเอสไอยึดอยู่ ด้วยบทนิยามปี 2562 ใหม่นี้ หน่วยเอสไอจะมาจากปรากฏการณ์ทางธรรมชาติทั้งหมดเป็นครั้งแรก
ผู้ประพันธ์จำนวนหนึ่งพิมพ์เผยแพร่ข้อวิจารณ์บทนิยามฉบับปรับปรุง รวมทั้งข้อวิจารณ์ว่าข้อเสนอใหม่ไม่ได้จัดการผลกระทบของการทำลายความเชื่อมโยงระหว่างบทนิยามของหน่วยดาลตันและบทนิยามของกิโลกรัม โมลและค่าคงตัวอาโวกาโดร
อุบัติเหตุเครื่องบินชนกันกลางอากาศที่ประเทศอินเดีย พ.ศ. 2539
การยึดครองมักกะฮ์
แอนดรอมีดา II
แอนดรอมีดา I
กองกำลังตำรวจรักษาความปลอดภัยทางสาธารณะแห่งมาเก๊า
สำนักงานความมั่นคงชายแดน
สตาร์วอร์สแบทเทิลฟรอนต์ 2 (วิดีโอเกม พ.ศ. 2560)
โอลก้า ฮาร์โมนี่
หลุยส์แห่งบริเตนใหญ่ สมเด็จพระราชินีแห่งเดนมาร์กและนอร์เวย์
สตาดเดอแร็งส์
สตาดเดอแร็งส์  เป็นสโมสรฟุตบอลฝรั่งเศสที่ตั้งอยู่ในเมือง แร็งส์ สโมสรก่อตั้งขึ้นใน ค.ศ. 1910 ภายใต้ชื่อ Société Sportive du Parc Pommery และปัจจุบันเล่นในลีกเอิง ซึ่งเป็นระดับสูงสุดของฟุตบอลฝรั่งเศส ปัจจุบันคุมทีมโดย David Guion
สตาดเดอแร็งส์ ก่อตั้งขึ้นใน ค.ศ. 1910 ภายใต้ชื่อ "Société Sportive du Parc Pommery" ภายใต้การแนะนำของ Marquis Melchior de Polignac
ประเทศลัทเวีย
ประเทศสุรินัม
กระทรวงเกษตร (ฟิลิปปินส์)
กระทรวงเกษตรแห่งสาธารณรัฐฟิลิปปินส์ (อักษรย่อ คือ DA; ), เป็นกระทรวงที่บริหารโดยรัฐบาลฟิลิปปินส์ มีหน้าที่รับผิดชอบและส่งเสริมด้านการเกษตร และการพัฒนาด้านการประมง เพื่อให้เป็นมาตราฐานเดียวกัน โดยทีสำนักงานใหญ่อยู่ที่ถนนอิลิปติคอล, ดิลิแมน, เกซอนซิตี
ปัจจุบันกระทรวงมีผู้บริหารสูงสุด คือ รัฐมนตรีว่าการกระทรวงเกษตร โดยจะต้องได้รับการรับรองจากประธานาธิบดีแห่งฟิลิปปินส์ และการยืนยันจากคณะกรรมาธิการเพื่อการรับรอง รัฐมนตรีจะเป็นในสมาชิกของคณะรัฐมนตรแห่งประเทศฟิลิปปินส์ รัฐมนตรีกระทรวงเกษตรคนปัจจุบันคือ Emmanuel Piñol
โลร็อง เดอ กูวียง แซ็ง-ซีร์
โรล็อง เดอ กูวียง แซ็ง-ซีร์  เป็นผู้บัญชาการทหารฝรั่งเศสในสงครามปฏิวัติฝรั่งเศสและสงครามนโปเลียน รวมทั้งยังได้รับรางวัลให้เป็นขุนนางมาร์ควิสคนแรกแห่งกูวียง แซ็ง-ซีร์
เขาถูกเลือกให้เป็นกัปตันในกองพันอาสาสมัครในปี ค.ศ.1792 และเข้าในสังกัดของนายพลอดัม ฟิลลิป แห่งคัสติน เขาได้รับการแต่งตั้งเป็นหัวหน้ากองพลได้อย่างรวดเร็ว ต่อมาเขาได้บัญชาการกองทัพกลางในสังกัดของฌ็อง วิคเตอร์ มารี โมโร ในการยุทธ์ที่ไรน์ ในปี ค.ศ.1796
ค.ศ.1798 เขาได้รับคำสั่งของอ็องเดร มาเซนา ในการนำทัพบุกอิตาลี ปีต่อมาเขาก็ได้อยู่ในปีกซ้ายในกองทัพของฌ็อง-บาติสต์ ฌูร์ด็องในการทัพที่เยอรมนี เมื่อฌูร์ด็องประสบความสำเร็จโดยความช่วยเหลือของมาเซนา กูวียงจึงเข้าร่วมกับทัพของโมโรเพื่อรบกับทหารรัสเซีย-ออสเตรียในยุทธการนอวิ แต่ทหารพันธมิตรมีมากกว่าทำให้พ่ายแพ้
ในที่สุด ปี ค.ศ.1800 กูวียงก็สามารถเอาชนะนายพลพอล เครย์ที่ไบเบอรัช
ค.ศ.1801 เขาถูกส่งไปที่สเปนเพื่อทำการบุกโปรตุเกสในสงครามออเรนซ์ เมื่อฝ่ายฝรั่งเศส-สเปนได้รับชัยชนะ กูวียงก็ได้รับรางวัลเลฌียงออเนอร์จากลูเซียน โบนาปาร์ต
จอมพลกูวียง แซ็ง-ซีร์ ถูกกล่าวถึงในเรื่องสั้นของโจเซฟ คอนราด เรื่อง The Duel (ก่อนที่จะเป็นภาพยนตร์ของรีดลีย์ สก็อตต์เรื่อง The Duellists) เป็นผู้บัญชาการของ อาร์แมนด์ ฮิวเบร์ หลังการฟื้นฟูราชวงศ์บูร์บง
ซานฟรานซิสโก (เทศบาลในจังหวัดเซบู)
ซานฟรานซิสโก หรือ เทศบาลซานฟรานซิสโก (เซบัวโน: Lungsod sa San Francisco, ตากาลอก: Bayan ng San Francisco) เป็นเทศบาลระดับขั้นที่ 3 ในจังหวัดเซบู ประเทศฟิลิปปินส์ จากการสำมะโนประชากรในปี พ.ศ. 2558 ประชากรในเทศบาลมีทั้งหมด 55,180 คน
เป็นหนึ่งในเทศบาลที่ตั้งอยู่บนเกาะคาโมเตส
ซานฟรานซิสโกประกอบไปด้วยทางทิศเหนือเป็นจังหวัดเลย์เต บนทะเลคาโมเตส ทางทิศตะวันตกเป็นพื้นที่ทางทะเลของเทศบาลแคทมัน ทางทิศตะวันออกเป็นเกาะโปโล ซึ่งมีเมืองโปโลอยู่ภายในเกาะ ส่วนทางทิศใต้เป็นทะเลคาโมเตส
ประเทศอัลบาเนีย
สาธารณรัฐอัลเบเนีย
เยว่เหลียงไต้เปี่ยวหวอเตอซิน
เยว่เลี่ยงไต้เปี่ยวหว่อเตอะซิน
เสรีภาพชี้นำชาวประชา
ไมก์ ปอมเปโอ
อินไซต์
อินไซต์  คือยานสำรวจภาคพื้นดิน (lander) เพื่อตรวจสอบโครงสร้างภายในของดาวอังคาร ได้รับการปล่อยขึ้นสู่อวกาศเมื่อวันที่ 5 พฤษภาคม พ.ศ. 2561 เวลา 11:05 น. ตามเวลาสากลเชิงพิกัด
เมื่อวันที่ 26 พฤศจิกายน ปีเดียวกัน เวลา 07:54 น. ตามเวลาสากลเชิงพิกัด นาซาได้รับสัญญาณจากยาน "อินไซต์" แสดงว่าตัวยานได้ลงจอดบนพื้นผิวดาวอังคารเรียบร้อยแล้ว บริเวณอิลิเซียมแพลนิเชีย (Elysium Planitia) ใกล้กับจุดที่ยาน "คิวรีออซิตี้"("Curiosity") ลงจอดเมื่อปี พ.ศ. 2555 หลังจากการเดินทางกว่า 483 ล้านกิโลเมตร (300 ล้านไมล์) ทั้งนี้ ยาน "อินไซต์" จะทำการตรวจสอบโครงสร้างภายในของดาวอังคาร โดยอุปกรณ์ต่าง ๆ เช่น เครื่องตรวจวัดคลื่นแผ่นดินไหว (seismometer) เครื่องตรวจวัดการขยับของขั้วโลกเหนือดาวอังคารระหว่างโคจรรอบดวง อุปกรณ์วัดอุณหภูมิใต้ดิน เป็นต้น
คาร์ล กุสทัฟ ยาค็อบ ยาโคบี
คาร์ล ไวแยร์สตราสส์
เบอร์นาร์ด โบลซาโน
คูร์ท เกอเดิล
โปโร (จังหวัดเซบู)
โปโร หรือ เทศบาลโปโร (เซบัวโน: Lungsod sa Poro; ) เป็นเทศบาลชั้นที่ 4 ในจังหวัดเซบู ประเทศฟิลิปปินส์ จากการสำมะโนประชากรประจำปี พ.ศ. 2558 เทศบาลมีประชากรอยู่อาศัยทั้งหมด 25,212 คน
เทศบาลโปโรมีอาณาเขตอยู่รวมกับเทศบาลตูเดลา ซึ่งตั้งอยู่บนเกาะโปโรบนเกาะคาโมเตส
เทศบาลโปโรมีชายแดนทางเหนือติดกับจังหวัดเลสเต บนทะเลคาโมเตส ด้านทางตะวันตกติดกับเกาะพาคิแจน กับเทศบาลซานฟรานซิสโก ทางด้านทิศตะวันออกติดกับเทศบาลตูเดลา และทางด้านทิศใต้ติดกับทะเลคาโมเตส
เทศบาลโปโรมีงานเฉลิมฉลองประจำเทศบาล โดยจะจัดขึ้นทุกวันศุกร์ที่ 3 ของเดือนมกราคม เพื่อเป็นเกียรติแด่ Santo Niño de Cebu
แม่น้ำภัทร
แม่น้ำภัทร  เป็นแม่น้ำในคาบสมุทรเสาราษฏระ (Saurashtra) ทางรัฐทางตะวันตกของอินเดีย ในรัฐคุชราต ไหลไปทางใต้จากต้นกำเนิดน้ำผ่านชัสดัน (Jasdan) จากนั้นเลี้ยวไปทางทิศใต้-ตะวันตกและไหลไปทางตะวันตกจนเข้าสู่ทะเลอาหรับใกล้เมืองโปพันทระ พื้นที่รองรับน้ำทั้งหมดเท่ากับ
บริเวณแม่น้ำยังมีอ่างเก็บน้ำสองอ่าง คือ อ่างเก็บน้ำภัทร-1 ที่มีความจุ 238,000,000 ม3 และใต้น้ำนี้ยังมี อ่างเก็บน้ำภัทร-2 ที่มีความจุ 49,000,000 ม3
Bhadar River
ราชโกฏ
ราชโกฏ  เป็นเมืองใหญ่เป็นอันดับ 4 ของรัฐคุชราต ประเทศอินเดีย เป็นรองเมืองอัห์มดาบาด สุรัต วโฑทรา (Vadodara) ราชโกฏเป็นศูนย์กลางของแคว้นเสาราษฏระ (Saurashtra) ของรัฐคุชราต ราชโกฏเป็นเขตปริมณฑลที่ใหญ่เป็นอันดับ 35 ของอินเดีย มีประชากรมากกว่า 1.2 ล้านคน (จากข้อมูล ค.ศ. 2015) ราชโกฏเป็นเมืองสะอาดเป็นอันดับ 18 ของอินเดีย และเป็นเมืองที่เติบโตเร็วที่สุดเป็นอันดับ 22 ของโลก เมืองเป็นศูนย์กลางการปกครองของเขตราชโกฏ อยู่ห่างจากเมืองหลวงของรัฐ เมืองคานธีนคร 245 กม. และตั้งอยู่ริมฝั่งแม่น้ำอาชี (Aji) และนยารี (Nyari) ราชโกฏเคยเป็นเมืองหลวงของรัฐเสาราษฏระตั้งแต่ 15 เมษายน 1948 ถึง 31 ตุลาคม 1956 ก่อนที่จะรวมกับรัฐบอมเบย์เมื่อวันที่ 1 พฤศจิกายน 1956 แล้วเป็นส่วนหนึ่งของรัฐคุชราตตั้งแต่ 1 พฤษภาคม 1960
แม่น้ำโคทาวารี
เหตุโจมตีรีสอร์ทเวิรด์มะนิลา พ.ศ. 2560
ธงประธานาธิบดีฟิลิปปินส์
ธงประธานาธิบดีสาธารณรัฐฟิลิปปินส์ (Filipino: "Watawat ng Pangulo ng Pilipinas") ประกอบไปด้วยตราประจำตำแหน่งประธานาธิบดี บนพื้นหลังสีน้ำเงิน ธงและตราประจำตำแหน่งถูกออกแบบขึ้นในปี ค.ศ. 1947 ธงประธานาธิบดีมีอยู่หลายยุคหลายสมัย เช่นเดียวกับตราสัญลักษณ์ของประธานาธิบดี ขึ้นอยู่กับอิทธิพลของประเทศในช่วงเวลานั้น
ธงนี้มักจะเห็นตามทั่วไปเมื่อประธานาธิบดีฟิลิปปินส์ต้องการแสดงตำแหน่ง บางทีเมื่อประธานาธิบดีฟิลิปปินส์ได้ถึงแก่อสัญกรรมลง ซึ่งธงนี้ก็จะประดับอยู่ในโลงศพของประธานาธิบดีฟิลิปปินส์คนนั้น และธงยังติดตรงหน้ารถของประธานาธิบดีฟิลิปปินส์ในขบวนของประธานาธิบดีฟิลิปปินส์
ปัจจุบันธงมีสถานะตาม จากการที่ลงนามโดยอดีตประธานาธิบดี กลอเรีย มาคาปากัล-อาร์โรโย:
การออกแบบธงและตราสัญลักษณ์ของประธานธิบดีฟิลิปปินส์มีลักษณะคล้ายคลึงกับธงประธานาธิบดีสหรัฐ
ที่ราบสูงเดกกัน
ที่ราบสูงเดกกัน  เป็นที่ราบสูงขนาดใหญ่ทางทิศตะวันตกและทิศใต้ของประเทศอินเดีย มีความสูง ทางทิศเหนือ และมีความสูงมากกว่า ทางทิศใต้ ที่ราบสูงครอบคลุมพื้นที่มากกว่า 8 รัฐของอินเดีย และมีผู้อยู่อาศัยบริเวณที่ราบสูงนี้อย่างกว้างขวาง ครอบคลุมพื้นที่ส่วนใหญ่ทางตอนกลางและใต้ของอินเดีย
ที่ราบสูงตั้งอยู่ระหว่างสองเทือกเขา คือ เทือกเขาฆาฏตะวันตกกับเทือกเขาฆาฏตะวันออก โดยแต่ละเทือกเขาตั้งอยู่ใกล้กับที่ราบบริเวณชายหาด แล้วเกือบจะบรรจบกันที่ปลายทิศใต้ของอินเดีย ที่ราบสูงเดกกันถูกคั่นโดยที่ราบลุ่มแม่น้ำสินธุ-คงคาทางทิศเหนือใกล้เทือกเขาสัตปุระและเทือกเขาวินธยา ก่อให้เกิดเขตแดนทางทิศเหนือ
ที่ราบสูงเดคคาน
สงครามโลกครั้งที่สองในสหภาพโซเวียต
รายชื่อละครโทรทัศน์ทางสถานีโทรทัศน์ช่องเจ็ดเอชดี
ไบรอน โมเรโน
ไบรอน อัลเดมาร์ โมเรโน รัวเลส ( เกิดเมื่อ 23 พฤศจิกายน 1969) เป็นผู้ตัดสินกีฬาฟุตบอลชาวเอกวาดอร์และผู้ลักลอบขนยาเสพติด
อาชีพผู้ตัดสิน.
18 มิถุนายน 2002 ในระหว่างการแข่งขันฟุตบอลโลก 2002 โมเรโนได้รับหน้าที่เป็นผู้ตัดสินในเกมส์รอบ 16 ทีมสุดท้ายระหว่างอิตาลีกับเกาหลีใต้เจ้าภาพ ทีมชาติอิตาลีแพ้ให้กับเจ้าภาพ 2-1 ประตูในช่วงต่อเวลาพิเศษ การตัดสินของเขาถูกวิพากษ์วิจารณ์อย่างมากทั้งเรื่อง การให้จุดโทษกับเกาหลีใต้ในครึ่งเวลาแรก (อย่างไรก็ตามจันลุยจี บุฟฟอนสามารถเซฟเอาไวได้) อีกทั้งยังตัดสินลูกโกลเดนโกลของดามีอาโน ตอมมาซีให้เป็นลูกล้ำหน้านอกจากนี้ยังมีการให้ใบเหลืองที่ 2 ให้ฟรันเชสโก ตอตตีข้อหาฟุ่งล้มในเขตโทษของฝั่งเกาหลีใต้ทั้ง ๆ ที่อยู่หากจากลูกฟุตบอล 40 หลา
เดือนกันยายน 2002 โมเรโนถูกห้ามไม่ให้ตัดสินกว่า 20 เกมและได้รับการสอบสวนโดยเจ้าหน้าที่สหพันธ์ฟุตบอลเอกวาดอร์เนื่องจากการตัดสินที่ไม่โปร่งใส่ในลีกเซริเออา เกมระหว่างเอเล.เด.อู. กิโตกับบาร์เซโลนา เอเซ.เซ. นอกจากนี้ช่วง 2-3 เดือนหลังฟุตบอลโลกฟีฟ่าได้มีการสอบสวนหลังได้รับการวิพากษ์วิจารณ์ในญี่ปุ่น อิตาลีและอเมริกาใต้
ในเดือนพฤษภาคม 2003 ในการตัดสินเกมสืที่ 3 หลักจากการโดนแบนเขาได้โดนแบนเพิ่มอีก 1 นัดหลังจากที่เขาไล่ผู้เล่นออก 3 คนในเกมส์ระหว่างเอเซ.เด. กิโตกับเซ.เด. กูเองกาและถูกถอนออกจากการเป็นผู้ตัดสินในเดือนถัดมา
โมเรโนถูกจับเมื่อวันที่ 21 กันยายน 2010 ที่ท่าอากาศยานนานาชาติจอห์น เอฟ. เคนเนดีขณะพยายามลักลอบนำเข้าเฮโรอีนน้ำหนักหกกิโลกรัม ในเดือนมกราคม 2011 เขาได้รับสารภาพผิดในข้อกล่าวหาในศาลนิวยอร์กซึ่งโทษนี้อาจติดคุกถึง 10 ปี เมื่อวันที่ 23 กันยายน 2011 โมเรโนถูกตัดสินให้จำคุก 2 ปีครึ่งในข้อหาลักลอบนำเข้าเฮโรอีน 26 เดือนหลังจากนั้นเขาได้รับการปล่อยตัวออกจากคุกและกลับสู่เอกวาดอร์
รายนามผู้ประกาศข่าวและผู้รายงานข่าว สถานีโทรทัศน์ช่องเจ็ดเอชดี
ดิออเรนจ์บ็อกซ์
ดิออเรนจ์บ็อกซ์  เป็นชุดมัดรวมวิดีโอเกม ประกอบด้วยห้าเกมที่พัฒนาขึ้นโดย วาล์ว คอร์ปอเรชั่น สองเกมประกอบด้วย "ฮาล์ฟ-ไลฟ์ 2" และภาคแยกแบบสแตนด์อะโลนแรกอย่าง ' ซึ่งก่อนหน้านี้ได้รับการปล่อยตัวออกมาเป็นผลิตภัณฑ์แยกต่างหาก สามเกมใหม่ยังรวมอยู่ในชุดมัดรวม ภาคแยกสแตนด์อะโลนสอง ', เกมแนวแก้ปริศษา "พอร์ทัล" และเกมหลายผู้เล่น "ทีมฟอร์เทรส 2" ภาคต่อจาก "ทีมฟอร์เทรสคลาสสิค" Valve ยังได้เปิดตัวซาวด์แทร็กที่มีเพลงจากเกมร่วมอยู่ในชุดมัดรวมด้วย ผลิตภัณฑ์แยกต่างหากซึ่งมีชื่อว่า "เดอะแบ็ลคบ็อกซ์" ได้รับการวางแผนไว้ซึ่งจะมีเฉพาะเกมใหม่ ๆ เท่านั้น แต่ได้ยกเลิกไปในเวลาต่อมา
"ดิออเรนจ์บ็อกซ์" ได้วางจำหน่ายสำหรับ ไมโครซอฟท์ วินโดวส์ และ เอกซ์บอกซ์ 360 ในวันที่ 10 ตุลาคม 2007 ในขณะที่เวอร์ชันเพลย์สเตชัน 3 ถูกพัฒนาโดย EA UK และวางจำหน่ายในวันที่ 11 ธันวาคม 2007 แพ็ค "ดิออเรนจ์บ็อกซ์" แบบดิจิทัลซึ่งมีห้าเกมได้รับการเผยแพร่เมื่อวันที่ 27 พฤษภาคม 2010 สำหรับแมคโอเอสหลังจากเปิดตัวสตีมสำหรับแพลตฟอร์ม ขณะเดียวกันก็มีเวอร์ชันที่คล้ายกันสำหรับลินุกซ์ หลังจากไคลเอ็นต์สตีมได้เปิดตัวสำหรับลินุกซ์ในช่วงต้นปี 2013